Reqa de hêrişê dewleta tirke û çeteyanê ci yê vera Rojawanî ameyî şermezarkerdene û xoverdayîşê QSDyî ame selamkerdene.
Bi vengdayîşê Partîya Ameyoxê Sûrîye bi seyan kesî qezaya El Reşîdî ya Reqa de ameyî pêser û hêrişê dewleta tirke û çeteyanê ci yê vera Eyn Îsayî û  Rojawanî şermezar kerdî. Çalakîye de fotografê şehîdan û beyraqê QSDyî ameyî kiriştene. Badê rayraşîyayîşî qiseykerdişî ameyî kerdene. Hêrişî ameyî şermezarkerdene û vera bêvengîya Rûsya zî nêrazîbîyayîş ame ramojnayene. Çalakîye de xoverdayoxê QSDyî ke semedê pawitişê Rojawanî keda pîle daye ameyî selamkerdene.
